वहीं टारगेट किलिंग के मामले में मोगा पुलिस द्वारा गिरफ्तार किए गए मुख्य आरोपी जगतार सिंह जौहल को लुधियाना पुलिस देर रात प्रोडक्शन वॉरंट पर लेकर आई। सूत्रों के मुताबिक टीम इस मामले में मोगा से लाए जिम्मी जगतार से भी पूछताछ कर सकती है। अन्य आरोपियों को भी शनिवार को प्रोडक्शन वॉरंट पर लाया जाएगा। इन मामलों में पुलिस ने अभी तक जगतार सिंह यूके, जिम्मी, गैंगस्टर गुगनी, शूटर रमनदीप शेरा, गैंगस्टर मिंटू को गिरफ्तार किया है। जबकि अन्य की तलाश की जा रही है। शुक्रवार को रमनदीप के पिता गुरनाम सिंह को भी सीआईए की पुलिस ने बुला कर पूछताछ की है।